tartuNLP/wikipedia-smugri-20251201 huggingface dataset:
Rehatse maastikukaitseala

Rehatse maastikukaitseala on maastikukaitseala Harju maakonnas Kuusalu vallas Rehatse ja Ilmastalu külas. Kaitseala eesmärk on kaitsta muu hulgas metsa- ja sookooslusi, kaitsealuseid linnuliike ja nende elupaikasid. Kaitseala pindala on 470,1 ha.
Kaitseala moodustati 2007.
Rohuneeme maastikukaitseala

Rohuneeme maastikukaitseala on maastikukaitseala Harju maakonnas Viimsi vallas Rohuneeme külas. Kaitseala eesmärk on kaitsta muu hulgas rannikumadaliku metsakooslusi. Kaitseala pindala on 243,7 ha.
Kaitseala moodustati 2009.
Thiersee

Thiersee on suur vald ("Gemeinde") Austrias Tirooli liidumaal Kufsteini ringkonnas. Vald asub 678 m kõrgusel merepinnast. Valla pindala on 108,61 km², 1. jaanuaril 2016 elas seal 2888 inimest. Vald paikneb 5 km Kufsteinist läänes, piirnedes põhjas Baieriga Saksamaal.
Küla on esmamainitud 1224. aastal ja see kuulus 1504. aastani Baierile. 20. sajandi alguses oli Thiersee talupojakogukond ilma liikluskorralduseta. Tänav Kufsteinist Thierseesse ehitati Esimese maailmasõja ajal.
Aastatel 1946–1952 oli küla Austria filmitööstuse keskus. Praegu on peamised sissetulekuallikad põllumajandus, passioon ja turism.
Post-punk

Post-punk on üks rokkmuusika stiil, mis kasvas välja 1970. aastate punkliikumisest.
Selle stiili artistid hülgasid punk rocki traditsionaalid ja lihtsuse. Oldi inspireeritud „tee ise“ (DIY – "do it yourself") liikumisest ja avangardmuusikast. See tõi kaasa rokiklišeede lõhkumise ja eksperimenteerimised "free jazz"'i ning selliste elektroonilise muusika stiilidega nagu "dub", funk ja disko. Ideesid ammutati kaasaegsest kunstist (multimeedia kasutamine), poliitikast (sisaldas kriitilisi teooriaid), kino ja kirjandus.
Post-punki esindajaid:
Siouxsie and Banshees, Wire, Public Image Ltd, the Pop Group, Cabaret Voltaire, Magazine, Pere Ubu, Gang of Four, Joy Division, Talking Heads, Throbbing gristle, The Slits, The Cure, The Fall ja Au Pairs.
Post-punk on tihedalt seotud selliste stiilide arenguga kui gooti rokk, "dark wave", uuspsühhedeelia, "no wave" ja industriaalmuusika.
New wave

New wave on rokkmuusika stiil, mis sai alguse 1970. aastate lõpus.
Stiili tekke impulsiks tuleb pidada 1970. aastate keskpaiga "punkrock"'i. Veel on selles mõjutusi näiteks "glam rock"'ist, "power pop"'ist ja diskomuusikast. "New wave" eemaldus bluusi ja "rock’n’roll"'i tämbritest ning lõi sellega uue stiili, mis keskendus rohkem diskole ja elektroonsele muusikale.
Ansamblite näiteid: Blondie, Talking Heads, Duran Duran.
Hiljem on "new wave"'ist välja kasvanud "dark wave" ja "synth-pop".
Walchsee

Walchsee on vald ("Gemeinde") Austrias Tirooli liidumaal Kufsteini ringkonnas. Vald asub 658 m kõrgusel merepinnast. Valla pindala on 39,24 km², 1. jaanuaril 2016 elas seal 1868 inimest. Vald paikneb Alam-Inntalis ning kuulub Kaiserwinklisse ja Untere Schrannesse.
Walchsee koosneb viiest osast: Durchholzen, Schwaigs, Oed, Winkl ja Walchsee ise.
Asend.
Walchsee paikneb 18 km Kufsteinist kirdes, Walchsee järve ja Kaiseri mäestiku jalami vahel. Naabervallad on Aschau im Chiemgau (Saksamaal), Ebbs, Kirchdorf in Tyrol, Kössen, Rettenschöss ja Schwendt.
Loodus.
Siin on Põhja-Tirooli suurim kaitsealune raba Schwemm. Walchsee järve pindala on umbes 2,5 km² ja selle keskmine suvetemperatuur on 21°.
Majandus.
Turism.
Kuurordirajatised: 40 km talviseid matkaradu, 25 km mäesuusaradu, 140 km murdmaasuusaradu, kaarikud, uisutamine jne.
New Orleansi džäss

New Orleansi džäss (inglise keeles "New Orleans jazz") on muusikastiil, mis tekkis vahetult enne I maailmasõda New Orleansis, sai 1920. aastatel tuntuks tänu salvestistele ja elas 1940. aastatel üle taassünnni traditsioonilise džässina ("Traditional jazz"). Tänapäeval eksisteerib New Orleansi džäss omavahel seotud muusikainterpretatsioonistiilide rühmana, mida iseloomustab suhteliselt kindel instrumentatsioon ja repertuaar. 
Mõned uurijad eristavad New Orleansi džässi diksiländist, mida peetakse eelkõige valgete muusikute ja orkestrite stiiliks. 
Jelly Roll Morton oli teadaolevalt esimene pianist, kes improviseeris etteantud teemadel, pannes aluse New Orleansi traditsioonile. Esineja isik oli tähtsam kui helilooja poolt ette antud materjal. 
Soodne pinnas väljapaistvate jäzzmuusikute tekkeks oli prantsuse-hispaania linnakultuur, kaks mustanahalist kogukonda – kreoolid ja ameerika neegrid –, ja pidev kokkupuude Euroopa tõsise ja kerge muusikaga.
Kreoolidest esindajad: Alphonse Picou, Sidney Bechet, Barney Bigard, Albert Nicholas, Buddy Petit, Freddie Keppard, George Vitelle "Papa Jack" Laine, Louis Nelson DeLisle ja Kid Ory.
Vana puupuhkpillide traditsioon (eriti klarnet), mille sügav traditisioon pärines Prantsusmaalt. 
New Orleansi stiil. "Vaba kontrapunkt", mida mängivad kolm pilli: kornet või trompet, tromboon ja klarnet. Rütmigrupp: bass (keel- või vaskpill), trummid, bandžo või kitarr ja vahel ka klaver. Varajased New Orleansi orkestrid olid endiselt lähedal Euroopa marsirütmile, kuid sisaldasid juba esimesi "hoti" näiteid. Siitpeale hakatakse "sound"'i, fraseerimist, atakki ja vibraatot individualiseerima.
Chicago (jazzmuusika)

Kolm nähtust: New Orleansi periood Chicagos, klassikaline bluus ja chicago stiil.
Rütmisektsioonis asendusid tuuba kontrabassiga ja bandžo kitarriga.
1920. aastate algul kõik kuulsamad new orleansi salvestised. Fonograafi populaarsuse kasv. King Oliver, Louis Armstrong Hot Five ja Hot Seven, Jelly Roll Morton Red Hot Peppers, Johnny Dodds New Orleans Wanderers...
Kahekümnendad olid ka bluusi tippaeg – klassikaline periood.
Kui 19. sajandi keskpaigas kõlas bluus valdavalt Lõuna maapiirkondades ilma kindla džässbiidita ja tihti ei olnud vormiks ka 12-taktiline periood, mis iseloomustab bluusi tänapäeval. Tollane rändav bluusilaulik laulis bandžo või kitarri saatel laule, mida iseloomustasid venitatud „blue-noodid“ ning mida nüüd kutsutakse arhailiseks või maabluusiks. Kui esimesed marsiorkestrid alustasid New Orleansis tegevust, siis bluusi ja tärkava džässi vahel oli hulk erinevusi. Õigepea hakkas bluus sulama džässi peavoolu. Bluusi klassikalise perioodi suurimaks lauljaks oli Bessie Smith. Bluus ei olnud algaastatel eraldiseisev džässistiil, vaid ta on jätnud oma pitseri kõikidele džässi vormidele ja kogu muusikaajaloole.
Muusikal, mis oli koondunud Chicago mustanahaliste linnaossa South Side’i, puudus küll neworleanslik õnnelik ülevoolavus, kuid peegeldas seevastu suurlinna meeletut tempot ja rassilisest diskrimineerimisest tulenevaid probleeme. South Side’i džässielu hakkas paeluma ka valgeid asjaarmastajaid ja professionaale. Imiteerimine ebaõnnestus, kuid tekkis stiil, mida hakati kutsuma nimega chicago stiil. Meloodiajooniste üleküllus on peaaegu kadunud. Hääled, kui neid on rohkem kui üks, liiguvad enamjaolt paralleelselt. Virtuoosist sai valitseja ning soolo osatähtsus hakkab siitpeale pidevalt kasvama. Paljud chicago stiilis salvestised koosnevad pea eranditult soolodest e chorus’test.
Tähtsust hakkaS võitma saksofon. Kui lugeda klaveri-ragtime esimeseks, siis chicago stiili võib pidada džässi teiseks, "jahedaks" stiiliks. Selle stiili suurkujuks on Bix Beiderbecke.
Semgali keel

Semgali keel on välja surnud balti keel.
Ajalugu.
Seda räägiti Põhja-Leedus ja Lõuna-Lätis Semigallia piirkonnas. Arvatakse, et keel suri välja 16. sajandil. Keelest teatakse ainult tänu tekstidele, mis olid kirjutatud enne 16. sajandit.
Fonoloogia.
Semgali keel jagab fonoloogilisi sarnasusi kura keele ja vähemal määral läti keelega.
Wildschönau

Wildschönau (keskbaieri murdes "Wüdschnau") on vald ("Gemeinde") Austrias Tirooli liidumaal Kufsteini ringkonnas. Vald asub 938 m kõrgusel merepinnast. Valla pindala on 97,41 km², 1. jaanuaril 2016 elas seal 4197 inimest. Vald paikneb 6 km Wörglist lõunas.
24 km pikk kõrgorg Wörgli lähedal on üks ringkonna turismikeskusi. Väheste asunduste kõrval koosneb vald neljast kirikukülast: "Niederau, Oberau, Auffach ja Thierbach", ning paikneb Kitzbüheli Alpides. Vallavalitsus paikneb Oberaus.
Kahe turismihooaja kõrval mängib majanduslikku rolli intensiivne mäestikupõllumajandus. Paljud elanikud pendeldavad töökohtadesse teistes valdades. Wildschönau vald põhineb "õrnal" turismil ja rõhutab mitte olla suusakeskus, nagu naabruses Kitzbühel. Mitu vanemat T-tala tõstukit Schatzbergi (Auffachi) suusapiirkonnas asendati kahe tooltõstukiga. Tõstukiühendus Alpbachi oruga ehitati suvel 2012.
Pikka aega oli Wildschönaus kaevandus.
No wave

No wave ja "noise music", müramuusika, arenesid kõrvuti maailmamuusikaga, olles sellest tublisti mõjutatud. "No wave"’ile vaadatakse kui nähtusele, mis hakkas "free jazzi" ning pungi, eksperimentaalse roki, minimalismi, etnomuusika ja teiste suundade omavahelise hõõrdumise tulemusel ühendama loendamatuid tendentse, mängulaade ja -võimalusi. Aina uute nimesiltide kiire siginemine: "art rock", "punk jazz", "out music", "fake jazz" jne. Kõikidele erinevustele vaatamata ühendab neid stiile tõsiasi, et nende veider, ekstsentriline mäng teistest stiilidest pärit elementidega tahab välistada nende selget kategoriseerimist – näiteks "no wave" sõdib kõikide lainete ja moodide vastu, kuigi on samas üsna moelembene.
Franciscus Donders

Franciscus (Franz) Cornelius Donders (27. mai 1818 – 24. märts 1889) oli Hollandi silmaarst. 
Ta oli Utrechtis füsioloogia professor ja juhatades Hollandi Silmahaiguste Kliinikut, tunnustati teda silmahaiguste valdkonnas kui rahvusvahelist autoriteeti. Koos Graefe ja Helmholtziga oli ta teadusliku oftalmoloogia (silmaarstiteadus) üks peamisi rajajaid.
Elukäik.
Ta sündis Tilburgis, Jan Franz Dondersi ja Agnes Elizabeth Hegh’i pojana. Ta õppis Duizeli koolis ja Tilburgi ning ka Boxmeeri seminarides.
Mõned aastad õppis noor Donders Kuninglikus Hollandi sõjaväe meditsiinikeskuses Utrechtis. Arstiteaduse doktorikraadi omandas ta 1840. aastal Leideni ülikoolis. Pärast meditsiinitöötaja ametikoha saamist Haagis, määrati ta 1842. aastal Utrechti sõjaväe meditsiinikooli füsioloogia ja anatoomia õppejõuks. 1847. aastal sai temast kaasprofessor Utrechti ülikoolis ning 1862. aastal sai ta füsioloogia professoriks. Hollandi Kuninglikust Instituudist sai 1847. aastal Hollandi Kuninglik Kunstide ja Teaduste Akadeemia, Dondersist sai selle korrespondent ja 1851. aastal liige.
Ta on tuntud oma töö ja uurimuste poolest silmahaiguste valdkonnas ning oli üks esimestest oftalmoskoobi praktikutest. Teda on tunnustatud kujutise tonomeetri leiutamise (1862), ning astigmatismi ravis prismaatiliste ja silindriliste läätsede kasutuselevõtmise eest (1860).
Donders oli ka esimene, kes kasutas inimeste reaktsiooniaegade erinevusi, et teha järeldusi kognitiivse töötluse erinevuste kohta. Ta tegi katseid nii lihtsa reaktsiooniajaga kui ka valiku reaktsiooniajaga ning leidis, et lihtne reaktsioon oli kiirem. See mõiste on nüüd üks kognitiivse psühholoogia põhitõekspidamistest – vaimne kronomeetria on üks kõige tavalisemaid vahendeid, mida kasutatakse selliste protsesside kohta järelduste tegemiseks nagu õppimine, mälu ja tähelepanu.
Donders asutas 1858. aastal Nederlands Gasthuis voor Behoeftige et Minvermogende Ooglijders (lühidalt: Ooglijdersgasthuis) – Hollandi Haigla puudust kannatavatele silmapatsientidele. Tema esimene partner oli Herman Snellen. Aastal 1864 avaldas ta kõrgelt tunnustatud raamatu "Silmade kohanemise ja refraktsiooni anomaaliad" .
Tema nimi on seotud "Dondersi seadusega", mis ütleb, et "silmamuna pöörlemist määrab objekti kaugus kesktasandist ja silmapiiri joonest" . Ta on ka hambaravi kogukonnas hästi tuntud, andes nime "Dondersi ruumile" – ruum keele ülemise pinna ja kõvasuulae vahel kui alalõug on lõdvestunud asendis.
Donders suri Utrechtis.
Perekond.
Donders abiellus kaks korda: esmakordselt 1845. aastal Ernestine Zimmermaniga (lahutasid 1887. a) ning teist korda 1888. aastal Abrahamiin Arnoldale Louisa Hubrechtiga.
Kersti Kaljulaidi presidendivisiidid

 
Allpool on täielik ülevaade Eesti presidendi Kersti Kaljulaidi ametialastest välisvisiitidest.
Visiitide arv riigi kohta, kus president Kaljulaid on reisinud:
Eksperimentaaltöökoda

Eksperimentaaltöökoda või eksperimentaalosakond või -tsehh on eksperimentaalse tootmise üksus.
Alljärgnevalt mõned tuntud eksperimentaaltöökojad Eestis ja nende projekteeritud/konstrueeritud ja valmistatud tooted.
Päärdu paljand

Päärdu paljand on kaitsealune paljand Rapla maakonnas Märjamaa vallas Päärdu külas Päärdu jõe paremal kaldal. Paljandi pindala on 0,4 ha.
Paljand võeti kaitse alla 1981.
Donald Broadbent

Donald Eric (DE) Broadbent (6. mai 1926 Birmingham – 10. aprill 1993) oli mõjukas Suurbritannia eksperimentaalpsühholoog.
Tema karjäär ja teadusuuringud sillutasid lõhe Frederic Bartletti Teise maailmasõja eelse lähenemise ja selle vahele, mis sai tuntuks kognitiivse psühholoogiana 1960. aastate lõpul. 2002. aastal hinnati ajakirjas Review of General Psychology Broadbenti 54. kõige enam tsiteeritud 20. sajandi psühholoogiks.
Broadbent õppis Cambridge'i Ülikoolis, 1958. aastal sai temast Rakenduspsühholoogia Uurimisüksuse (RPU) direktor. Ühendkuningriigi Meditsiiniline Uurimisnõukogu asutas RPU 1944. aastal selleks, et keskenduda Frederic Bartleti tööle. Kuigi enamik RPU tööst oli suunatud sõjalise või eratööstuse praktiliste küsimuste lahendamiseks, sai Broadbent tuntuks just oma teoreetilise töö tõttu. Tema selektiivse tähelepanu ja lühiajalise mälu teooriad töötati välja, kui digitaalarvutid said akadeemilises kogukonnas kättesaadavaks. Broadbent oli esimeste hulgas, kes kasutas arvutianaloogiaid, et analüüsida inimese kognitsioone. Need teooriad ühendati, et moodustada see, mis sai tuntuks kui "ühe kanali hüpotees". Broadbenti tähelepanu filtri mudel pakkus välja, et audiosõnumi füüsilisi omadusi (nt helikõrgust, helivaljust) kasutati selleks, et fokuseerida tähelepanu ainult ühele sõnumile. Broadbenti filtrite mudelit nimetatakse varajase valiku mudeliks, kuna ebaolulised sõnumid filtreeritakse välja enne, kui stiimulis sisalduv info on tähenduse osas läbi töötatud. Tema teooriad võeti kokku 1958. aasta raamatus "Taju ja suhtlemine", mis on üheks klassikaliseks tekstiks kognitiivses psühholoogias. 1974. aastal sai Broadbent Oxfordi Wolfsoni kolledži liikmeks ja naasis rakendusteaduste valdkonda; koos oma kolleegi Dianne Berryga arendas ta välja uusi mõtteid implitsiitse õppimise kohta inimtegurite arvestamisel keerukates tööstusprotsessides.
Broadbenti tähelepanu filtri mudel.
Broadbenti tähelepanu filtri mudel viitab teoreetilise filtreerimisseadme olemasolule, mis asub sissetuleva sensoorse registri ja lühiajalise mälu hoidla vahel. Tema teooria põhineb William Jamesi (1890) mitme hoidla paradigmal ja 1968. aasta Atkinsoni ja Shiffrini uuemal hoidlamudelil. See filter töötab koos puhvriga ja võimaldab subjektil käsitleda samaaegselt kahte liiki esitatud stiimuleid. Üks sisend on lastud läbi filtri, samal ajal kui teine ootab puhvris hilisemat töötlemist. Filter takistab piiratud võimsusega mehhanismi (lühiajalise mälu) ülekoormamist. Broadbent pakkus selle teooria välja katseandmetele tuginedes: kolmest eri numbrist koosnevat paari esitatakse samaaegselt, üks komplekt kolmest numbrist ühte kõrva ja teine teise kõrva. Enamik katses osalejaid mäletasid numbreid enne ühest kõrvast kuulduna ja alles siis teisest kõrvast kuulduna, mitte aga korraga/läbisegi. Nt kui 496 esitataks ühele kõrvale ja 852 teisele, jääks meelde 496852, mitte 489562.
Teoorial on raskusi Briti teadlase Colin Cherry välja pakutud kuulsa kokteilipeoefekti seletamisel, mis püüab selgitada, kuidas suudame tähelepanu suunata meie jaoks kõige huvitavamatele stiimulitele .
Broadbenti auks peetakse loeng Briti Psühholoogiaühingu iga-aastasel konverentsil.
Laugu astang

Laugu astang on kaitsealune pinnavorm (astang) Saare maakonnas Laugu külas. Astangu pindala on 1 ha.
Astang võeti kaitse alla 1960.
Kaarli tamm

Kaarli tamm (ka Laiuse tamm) on kaitsealune tamm Jõgeva maakonnas Jõgeva vallas Laiuse alevikus Laiuse kirikupargis. Puu võeti kaitse alla 1959.
Puu ümbermõõt on 404 cm (mõõdetuna 1,3 m kõrguselt) ja kõrgus 24 m.
2019. aasta juunis mõõtsid VHK õpilased kooliekskursiooni ajal kirikaeda külastades puu ümbermõõduks umbes samalt kõrguselt 464 cm.
Pidula tamm

Pidula tamm on kaitsealune tamm Saare maakonnas Kõõru külas. Puu võeti kaitse alla 1959.
Puu ümbermõõt on 447 cm (mõõdetuna 1,3 m kõrguselt) ja kõrgus 19 m.
Võsu mänd

Võsu mänd on kaitsealune mänd Lääne-Viru maakonnas Haljala vallas Võsu asulas; jääb Lahemaa rahvuspargi alale. Puu võeti kaitse alla 1939.
Puu ümbermõõt on 130 cm (mõõdetuna 1,3 m kõrguselt) ja kõrgus 8 m.
Porkuni hõbepajud

Porkuni hõbepajud on kolm kaitsealust hõbepaju Lääne-Viru maakonnas Tapa vallas Porkuni külas Porkuni järve ääres; jäävad Porkuni maastikukaitsealale. Puud võeti kaitse alla 1959.
Kolmest puust kaks on surnud, neist on alles vaid tüükad. Elusa puu ümbermõõt on 480 cm (mõõdetuna 1,3 m kõrguselt) ja kõrgus 19 m.
Fasomeeter

Fasomeeter ehk faasimõõtja on seade kahe samasagedusliku signaali faaside vahe (faasivahe) mõõtmiseks. 
Tänapäeval on fasomeetrid ülekaalukalt elektroonsed mõõtevahendid.
Rõuge põlispuud

Rõuge põlispuud on kaitsealused põlispuud Võru maakonnas Rõuge vallas Rõuge asulas. Puud võeti kaitse alla 1985. aastal.
Puid oli algul viis: kolm tamme (Rõuge tammed) ja kaks pärna. 1980. aastate lõpus pärnad hävisid. Suurema tamme ümbermõõt on 615 cm (mõõdetuna 0,6 m kõrguselt) ja kõrgus 26 m.
Sargvere saar

Sargvere saar oli kaitsealune harilik saar Järva maakonnas Paide linna halduspiirkonnas Sargvere külas Sargvere mõisa pargis. Puu võeti kaitse alla 1966. aastal.
Puu ümbermõõt oli 1980. aastal 580 cm (mõõdetuna 1,3 m kõrguselt) ja 1998. aastal 631 cm. Kõrguseks mõõdeti 26 m. 2007. aasta andmetel oli puu ümbermõõt rinnakõrguselt 6,5 meetrit, tegu oli Eesti jämedaima saarega.
Saar murdus 18. detsembril 2019 tormituulte mõjul.
Mailukse tamm

Mailukse tamm on kaitsealune tamm Rapla maakonnas Rapla vallas Vahakõnnu külas Mailukse talu juures. Puu võeti kaitse alla 1959.
Puu ümbermõõt on 600 cm (mõõdetuna 1,3 m kõrguselt) ja kõrgus 15 m.
Pilkuse tammed

Pilkuse tammed on kaks kaitsealust tamme Valga maakonnas Otepää vallas Pilkuse külas Pilkuse järve ääres; jäävad Otepää looduspargi alale. Puud võeti kaitse alla 1966.
Suurema puu ümbermõõt on 575 cm (mõõdetuna 0,3 m kõrguselt) ja kõrgus 25 m.
Lemmjõe tamm

Lemmjõe tamm on kaitsealune tamm Viljandi maakonnas Põhja-Sakala vallas Sandra külas Lemmjõe ääres, jääb Soomaa rahvuspargi alale. Puu võeti kaitse alla aastal 1966.
Puu ümbermõõt on 490 cm (mõõdetuna 0,7 m kõrguselt) ja kõrgus 23 m.
Vene mänd

Vene mänd on kaitsealune mänd Valga maakonnas Tõrva vallas Jõgeveste külas Asu talu alal. Puu võeti kaitse alla 1964.
Puu ümbermõõt on 245 cm (mõõdetuna 1,3 m kõrguselt) ja kõrgus 13 m.
Päidu tamm

Päidu tamm oli kaitsealune tamm Viljandi maakonnas Viljandi vallas Kärstna külas Kärstna kolhoosi alal. Puu võeti kaitse alla 1964. Puu hävis 1985.
Salve tamm

Salve tamm on kaitsealune tamm Valga maakonnas Tõrva vallas Patkülas Salve talu lähistel. Puu võeti kaitse alla 1964.
Puu ümbermõõt on 536 cm (mõõdetuna 1,3 m kõrguselt) ja kõrgus 18,5 m. Puu hinnanguline vanus on 550–600 aastat.
Mäenurme tammed

Mäenurme tammed on neli kaitsealust tamme Võru maakonnas Rõuge vallas Hino külas. Puu võeti kaitse alla 1962.
Suurima puu ümbermõõt on 380 cm (mõõdetuna 1,3 m kõrguselt) ja kõrgus 18 m.
Tõnsau tammed

Tõnsau tammed on neli kaitsealust tamme Harju maakonnas Jõelähtme vallas Haapse külas. Puud võeti kaitse alla 1963.
Suurima puu ümbermõõt on 240 cm (mõõdetuna 1,3 m kõrguselt) ja kõrgus 14 m.
Vahastu tamm

Vahastu tamm on kaitsealune tamm Rapla maakonnas Rapla vallas Vahastu külas Vahastu kiriku lähedal. Puu võeti kaitse alla 1964.
Karmu püramiidkadakas

Karmu püramiidkadakas on kadakas (püramiidkadakas) Hiiu maakonnas Hiiumaa vallas Hirmuste külas Karmu talu lähedal, jääb Hirmuste hoiualale. Puu oli aastatel 1962–2019 looduskaitse all.
Mustapali tamm

Mustapali tamm on kaitsealune tamm Viljandi maakonnas Viljandi vallas Mustapali külas Saarse (Saarna) talu alal. Puu võeti kaitse alla 1964.
Puu ümbermõõt on 450 cm (mõõdetuna 0,7 m kõrguselt) ja kõrgus 28 m.
Holstre pärnad

Holstre pärnad on 17 kaitsealust pärna Viljandi maakonnas Viljandi vallas Holstre külas Holstre Kooli aias. Puud võeti kaitse alla 1964. aastal.
Köösi künnapuu

Köösi künnapuu on kaitsealune künnapuu Viljandi maakonnas Viljandi vallas Vanausse külas Köösi talu alal. Puu võeti kaitse alla 1964.
Puu ümbermõõt on 372 cm (mõõdetuna 1,1 m kõrguselt) ja kõrgus 20 m.
Kloostrimetsa kask

Kloostrimetsa kask on kaitsealune kask Viljandi maakonnas Viljandi vallas Riuma külas. Puu võeti kaitse alla 1964.
Puu ümbermõõt on 214 cm (mõõdetuna 1,3 m kõrguselt) ja kõrgus 19 m.
Veske pärn

Veske pärn on kaitsealune pärn Saare maakonnas Saaremaa vallas Veske külas Mäepere talu lähedal. Puu võeti kaitse alla 1965.
Puu ümbermõõt on 530 cm (mõõdetuna 1,3 m kõrguselt) ja kõrgus 24 m.
Kõiguste pärn

Kõiguste pärn on kaitsealune pärn Saare maakonnas Saaremaa vallas Kõiguste külas. Puu võeti kaitse alla 1965.
Puu ümbermõõt on 368 cm (mõõdetuna 1,3 m kõrguselt) ja kõrgus 20 m.
Pandas

Pandas on andmetöötluse ja -analüüsi teek programmeerimiskeelele Python. Pandas põhineb sama keele andmemassiivide haldamiseks ja töötlemiseks mõeldud moodulil NumPy ja võimaldab kasutada spetsiaalseid andmetabelite ja aegridade manipuleerimiseks mõeldud andmestruktuure ja operatsioone.
Mooduli nimi tuleneb ökonomeetrilisest terminist "paneelandmed" (ingl. "panel data"), mis tähistab aegridadest ja ristandmetest koosnevat andmekogu.
Pandas on tasuta tarkvara, mis on avaldatud BSD 3-osalise litsentsiga.
Projekti sponsoriks on mittetulundusorganisatsioon NumFOCUS.
Arendustiimi kuuluvad Tom Augspurger, Chris Bartak, Phillip Cloud, Andy Hayden, Stephan Hoyer, Wes McKinney, Jeff Reback, Chang She, Masaaki Horikoshi ja Joris Van den Bossche.
Kasutusala.
Vaatamata sellele, et Pythonit kasutatakse edukalt andmete korrastamiseks ja töötlemiseelseks ettevalmistamiseks, on selle kasutamine andmeanalüüsiks ja modelleerimiseks raskendatud. Tihti tuleb osa ülesannete täitmiseks kasutada vahendeid, mis peegeldavad konkreetse valdkonna iseärasusi, näiteks programmeerimiskeel R. Pandas likvideerib selle puuduse ja võimaldab sooritada kõik andmeanalüüsi etapid Pythonis.
Hetkeseisuga on Pandases teostatud vaid väike osa modelleerimisfunktsioonidest, kuid töö selles vallas jätkub ning on prioriteediks. Arendajad soovitavad uurida selliseid mooduleid nagu ja .
Võimalused.
Põhilised mooduli pakutavad võimalused:
Moodul on optimeeritud suure jõudluse saavutamiseks. Olulisemad koodi osad on kirjutatud keeltes Cython ja C.
Ajalugu.
 on Ameerika statistik, andmeteadlane, tarkvaraarendaja ja ettevõtja. Juba kooliposina näitas ta välja huvi matemaatika ja tehnoloogia vastu. Keskkooli lõpetamise järel asus ta Massachusettsi Tehnoloogiainstituudis matemaatikat õppima. Kooli lõpetamise järel 2007. aastal asus ta tööle ettevõttesse , kus töötas 2010. aastani. Nüüd töötab ta tarkvarainsenerina ettevõttes .
McKinney alustas Pandase mooduli loomist AQR Capital Managementis 2008. aastal. Tema eesmärk oli luua kiire ja paindlik tööriist majandusalase kvantitatiivse analüüsi tarbeks. Talle ei meeldinud, et nii teadlased kui ka teised andmetega tegelevad spetsialistid raiskasid hädise tarkvara tõttu oma väärtuslikku aega. Samuti oli tema eesmärgiks luua tarkvaravahend, mille kasutus ja tundmaõppimine oleks lihtsam ka vähem vilunud arvutikasutaja jaoks. Enne firmast lahkumist 2010. aastal õnnestus tal veenda AQR-i juhtkonda ja saada luba loodud koodi avaldamiseks vaba litsentsiga.
Šiauliai Peeter-Pauli katedraal

Šiauliai Peeter-Pauli katedraal (leedu keeles "Šiaulių Šv. apaštalų Petro ir Pauliaus katedra") on katedraal Leedus Šiauliai linnas aadressil Aušros takas 3. See kuulub katoliiklastele ja on Šiauliai piiskopkonna peakirik. Tegemist on ühe väljapaistvama renessanssarhitektuuri esindajaga Leedus.
Kirikuhoone.
Kirik esindab renessanssarhitektuuri. Hoone on ladina risti kujulise põhiplaaniga, ühe torni ja kuusnurkse apsiidiga. See võib olla kasutusel olnud kindluskirikuna, nii ukse kohal kui ka kirikaeda piiravas võimsas müüris on laskeavad ka kirikuaia nurkades kaitsetornid. Hoone lõunaseinal asub päikesekell, mis arvatakse pärinevat aastast 1625, aga teised autorid oletavad, et see pandi sinna pärast tulekahju aastal 1880, kui esialgne mehaaniline kell oli tules hävinud.
Hoone pole säilinud päris esialgsel kujul – seal on tehtud ümberehitusi ja kirik on ka mitu korda põlenud. Varasem tornikiiver oli veidi madalam ja kaheosaline. Tolle ajastu kirikutele ebatüüpiliselt on Šiauliai katedraalil suhteliselt kõrge (70 m) kaheksanurkne torn. Praegune kirikuhoone on ühe löövi ja transeptiga ehitis. Selle fassaadi liigendavad kaheksanurksed tornid-erkerid. Sisekujunduses domineerivad Leedu renessanssarhitektuurile omaselt kaared. Nii välis- kui ka sisekujunduses on kasutatud eritoonilist valget värvi. Ainsaks erandiks on kolm kuldset lühtrit. Orel ja kirikukoori ruum paikneb kogu löövi ümbritseval puidust balustraadil, mis tugineb laiale karniisile. Sealsed võlvid on lihtsad. Teise maailmasõja eel kaunistasid kiriku seinu maalid. Lööv on pikk ja ruumikas; transept on seestpoolt aga peaaegu nähtamatu. Seda eraldavad löövist vaheseinad, milles asuvad kaarekujulised avad jätavad mulje, nagu oleks tegemist kahe kirikusse viiva uksega.
Kirikust kabelisse viiv uks on puidust ja nikerdustega. Puidust on ka käärkambrisse viiv uks, ent seda kaunistavad veel metallist ornamendid.
Ajalugu.
Esimese puidust kiriku ehitas Šiauliaisse aastal 1445 Mykolas Kęsgaila. Aastail 1617–1626 ehitati selle asemele uus kivikirik, mille tarbeks Zygmunt III Waza eraldas ka veidi maad. Aastal 1625 hakkas tööle kiriku seinal asuv päikesekell. Aastal 1655 hoone põles. Restaureerimistööd lõppesid aastal 1676.
Aastal 1880 põles kiriku torn; see taastati mõningaste erinevustega. Aastal 1924 püstitati kiriku külgedele kabelid, mis selle esialgset kuju moonutavad. Kirik sai taas kannatada Teise maailmasõja ajal. Toona hävis ka suur osa kiriku sisustusest. Hoonet hakati taastama 1951. aastal ja kaks aastat hiljem oli kirik taas kasutuskõlblik. Aastal 1856 taastati ka kiriku torn. Taastamistöid juhatas sealne vaimulik Liudvikas Mažonavičius.
Aastal 1997 sai kirikust katedraal. Seejärel tehti hoones kapitaalremont ja paigaldati uus altar.
Paraksiaalsete kiirte kimbud

Paraksiaalne kiirtekimp on geomeetrilises optikas niisugune valguskiirte kimp, mis on optikasüsteemi teljele väga lähedal. Sel juhul on kiirte ja optikasüsteemi telje vaheline nurk formula_1 sedavõrd väike, et saadava kujutise võib lugeda aberratsioonivabaks. 
Põhilised seosed, mis kirjeldavad optilise kujutise teket telgsümmeetrilises optilises seadmes (nt l((ääts]]e valem), kehtivad rangelt võttes vaid paraksiaalse kiirtekimbu piirjuhul, kui nurk formula_1 ja kiirtekimbu läbimõõt vähenevad lõpmatu väikeseks. Ainult sellistes kujutistes puuduvad geomeetrilised aberratsioonid. Praktikas võib kiirtekimpu käsitleda paraksiaalsena, kui kiired moodustavad optilise teljega nurki, mille korral nende siinused ja tangensid või lugeda võrdseks nurkade suurusega radiaanides:
formula_3.
Arvutustes tehtav viga on seda väiksem, mida väiksem on formula_1. Näiteks kui formula_5 rad, siis siinuse ja tangensi väärtused erinevad nurkadest vähem kui formula_6. Arvutustes tehtav viga jääb selles lähenduses väiksemaks kui 1 ‰.
Snelli valem formula_7 lihtsustub paraksiaalse lähenduse korral järgmiselt: formula_8 (formula_9 on murdumisnäitaja).
Res divini iuris

Res divini iuris ehk jumaliku õiguse alla kuuluvad asjad olid Vana-Roomas väljaspool eraomandit ja neid ei olnud võimalik õiguslikult käsutada (nt müüa, vahetada jne) ehk need esemed olid kaitstud jumaliku õiguse normidega. "Res divini iuris" ei saanud kellegi oma olla ega kellelegi kuuluda, seepärast nimetati seda ka res nullius divini iuris (Gai. 2.9).
Koos jumalike asjadega arvati käibeväliste asjade alla ka "res communes omnium" ehk esemed, mida on loodus määranud kõigile (nt õhk), ja "res publicae" ehk avalikud asjad, mida võiks omandada, aga kõigi kasuks olid need määratud üldiseks kasutamiseks. (Gai. 2.11)
Liigitus.
Jumalikud asjad jagunesid omakorda rühmadeks:
Draft

Draft on termin, mida kasutatakse teatud spordiliigades kirjeldamaks mängijate värbamist klubidesse.
"Draft" toimub näiteks Põhja-Ameerika tippliigades NBA, NFL, NHL, MLS.
Eestlastest on "draft"'is valitud Toomas Edur ja Toivo Suursoo NHL-is, Martin Müürsepp NBA-s, Michael Roos ja Margus Hunt NFL-is ning Alex Meinhard MLS-is.
Simon Lizotte

 
Simon Lizotte (sündinud 1992) on Saksa elukutseline kettagolfimängija. 
Ta on seisuga 13. märts 2018 teeninud 106 474 USA dollarit auhinnaraha. Ta on tuntud oma pikkade visete ja kaugete puttide tabamisega. Lisaks on populaarsed tema "trick shot "videod. Tal on püstitanud mitu maailmarekordit kauguse viskamises. 
Elukutselisekarjäär.
Maailmarekordid kauguse viskamises.
Lizotte püstitas maailmarekordi 27. oktoobril 2014 tulemusega 263,2 m. Sellega ta võitis David Wigginsi varasemat rekordit, mis oli 254,8 m ning see oli visatud 2012. aastal. Lizotte murdis oma rekordi 27. märtsil 2016, viskega 275,5 m. See rekord püsis aga vaid kaks päeva, kuni Wiggins viskas 338 m. Lizotte'i  piiriks jäi siis 314 m.
Tuul on mänginud olulist rolli maailmarekordite viskamisel. Kõik rekordid on visatud kõrbes koos tuulega ning on kasutatud ka kergemaid kettaid. Wigginsi 2012 aasta rekord oli visatud 23.3 m̥/s taganttuulega. Lizotte 2014 aasta rekord oli visatud aga 29 m/s taganttuulega. Simon Lizotte'i 903.9 jalga (275.5 m) leidis aset 48 m/s tuules. Wigginsi ja Lizotte üle 300-meetriled visked olid tehtud kuni 66 m/s tuulega. Mõlemad mehed on öelnud, et tuleks seada tuulepiirangud. Simon Lizotte viskab ilma tuuleta tasasel alal veidi üle 200 meetri.
Suurimad saavutused.
Tema suuremad võidud on saavutatud järgmistel võistlustel: Memorial Championship (DGPT) 2018; Konopiste Open (DGWT) 2016; Nick Hyde Memorial 2016; Ledgestone Insurance Open 2015; Glass Blown Open 2014; European Championships 2012. Ta on ka mitmekordne Saksa meister. 
2016. aastal oli ta võistlustest pikka aega eemal vigastuse tõttu, kuid 2017. aastal võistles taas tipptasemel. 2018. aastal võitis ta Memorial Championshipsi (DGPT) ja mitu muud poodiumikohta. 
Varustus ja sponsorid.
Lizotte'i on peasponsor on Discmania Golf Discs. Tal on mitu signatuurketast, mille müügitulust saab ta oma osa.
Tema tähtis sponsor on ka Grip Equipment, kes toodab kettagolfikotte. 
Lizotte kasutab järgmisi kettaid (2018. aasta alguse seisuga)ː 
Driverid
Fairway Driverid
Midrange'id
Putterid
Rick Astley

 
Richard Paul Astley (sündinud 6. veebruaril 1966) on inglise laulja, laulukirjutaja ja raadioesineja. 
Tema 1987. aasta laul "Never Gonna Give You Up" oli edetabelite tipus 25 riigis ja võitis 1988. aastal Brit Awardi auhinnakonkursil parima briti singli tiitli. Selleks ajaks, kui ta 1993. aastal laulmises pausi tegi, oli Astley müünud umbes 40 miljonit plaati üle maailma.
Astley tegi "comeback"'i 2007. aastal, kui tema laul "Never Gonna Give You Up" sai ülemaailmseks meemiks nimetusega "rickrolling". Astley sai ka "Best Act Ever" auhinna internetihääletuses MTV Europe Music Awards 2008. aasta galal, ja tema 2016. aasta album "50" debüteeris Suurbritannias esikohal.
Lapsepõlv.
Astley on sündinud Inglismaal Newton-le-Paju linnas Lancashire'i krahvkonnas pere neljanda lapsena. Tema muusikaline karjäär algas siis, kui ta oli 10-aastane. Astley tuli koolist ära juba, kui ta oli 16-aastane. Päeval töötas ta isa firmas autojuhina ja õhtuti mängis mitmes kohalikus bändis. 
Menu.
Tema esimene singel oli vähe tuntud "Kui sa lähed". Selle looga ta edetabeleid ei purustanud. Tema järgmine lugu "Never Gonna Give You Up", mis tuli välja 1987. aastal, tegi seda aga üle maailma. See oli ka tema esimene soolosingel. "Never Gonna Give You Up" sai ka parimaks Briti singliks aastal 1988.
Ka tema edasised lood, näiteks "Whenever You Need Somebody" ja "Together Forever", olid väga populaarsed.
Pikem paus.
Rick Astley otsustas 1994. aastal laulmisesse pausi teha, et keskenduda rohkem perele. Ta kasvatas üles tütar Emilie. 
Tagasitulek.
Rick Astley naasis laulmise juurde 2001. aastal oma uue singliga "Keep It Turned On", millest sai väike hitt ööklubides. Pärast seda on ta avaldanud veel albumi "Portrait", singli "Keep Singing" ja albumi "50".
Rickroll.
2007. aastal sai Rick Astley laul "Never Gonna Give You Up" jälle populaarseks, kuna see muutus ülemaailmseks internetimeemiks "Rickrolling". "Rickrolling"'u põhimõte on trikitada veebikasutajad vaatama Rick Astley laulu "Never Gonna Give You Up", kui nad avavad lingi, mis tundub olevat midagi muud.
"Rickrolling" muutus lausa nii populaarseks, et YouTube muutis oma iga video oma esilehel "rickroll"'iks ja MTV 2008. aastal andis Rick Astleyle parima internetiteo auhinna.
Isiklikku.
Rick Astley on abielus Lene Bausageriga, kellega tal on tütar Emilie (s 1992). Astley tutvus Lenega, kui ta töötas RCA-s 1988. aastal. Pere elab Londonis.
Omar Bradley

Omar Nelson Bradley (12. veebruar 1893 Clark, Missouri osariik – 8. aprill 1981 New York) oli Ameerika Ühendriikide sõjaväelane, auastmelt armeekindral, üks tähtsamaid Ameerika Ühendriikide väejuhte Teises maailmasõjas ja esimene Ameerika Ühendriikide staabiülemate ühendkomitee esimees.
Bradley sündis 1893. aastal Missouri osariigis Randolphi maakonnas. 1911. aastal astus ta West Pointi sõjaväeakadeemiasse (U.S. Military Academy, West Point) ja lõpetas 1915. aastal samas lennus Dwight D. Eisenhoweriga. Esimese maailmasõja ajal valvas ta Montanas vasekaevandusi. Sõja järel töötas ta West Pointis õppejõuna, teenis veel mitmel ametikohal ning asus viimaks tööle Ameerika Ühendriikide sõjaministeeriumis kindral George Marshalli alluvuses.
Pärast Ameerika Ühendriikide astumist Teise maailmasõtta vastutas Bradley 82. jalaväediviisi ümberformeerimise eest Ameerika Ühendriikide relvajõudude esimeseks õhudessantväe diviisiks. Bradley sai esimesed ülesanded väejuhina eesliinil operatsiooni "Tõrvik" raames Põhja-Aafrikas kindral George S. Pattoni alluvuses. Pärast Pattoni teisele rindele suunamist võttis Bradley üle II korpuse juhtimise Tuneesia lahingutes ja juhtis hiljem ka liitlasvägede sissetungi Sitsiiliasse. Normandia dessandi ajal juhtis ta 1. armeed. Pärast laiemat läbimurret Normandias asus Bradley juhtima 12. armeegruppi, kuhu kuulus 43 diviisi ühtekokku 1,3 miljoni sõduriga – see on suurim ühe väejuhi juhitud USA väekontingent ajaloos.
Pärast Teise maailmasõja lõppu juhtis Bradley Veteranide administratsiooni. 1948. aastal sai temast Ameerika Ühendriikide maaväe staabiülem ja 1949. aastal Ameerika Ühendriikide staabiülemate ühendkomitee esimees. 1950. aastal anti talle armeekindrali auaste ja sama aasta aprillis sai temast esimene NATO sõjaväelise komitee esimees. Bradley lahkus tegevteenistusest 1953. aastal. Ta pidas kuni oma surmani 1981. aastal erinevaid ametikohti avalikus ja erasektoris.
Oxymora

"Oxymora" on Underi ja Tuglase Kirjanduskeskuse 1997. aastast väljaantav raamatusari.
Sari koondab kirjandus-, kunsti- ja kultuuriteoreetilise suunitlusega monograafiad, sealhulgas Kirjanduskeskuse teadurite doktoriväitekirju.
Sarja on kujundanud Mari Nõmtak.
Kessarin Ektawatkul

 
Kessarin Ektawatkul (tai keeles เกศริน เอกธวัชกุล; tuntud lavanime Nui Ketsarin järgi) on tai naissportlane ("taekwondo"), filminäitleja ja laulja.
Karjäär.
Ta on musta "taekwondo" vöö omanik ja on võitnud "taekwondo"'s Tai meistrivõistluse. Lisaks filminäitleja tööle töötab ta ajalehes Daily News. 2011. aastal valisid ajakirja FHM lugejad Kessarin Ektawatkuli Tai seksikaimate naiste edetabelis kuuendale kohale.
Isiklikku.
Kessarin Ektawatkul ei ole abielus.
Milorad Pavić

Milorad Pavić (serbia kirillitsas Милорад Павић; 15. oktoober 1929 Belgrad – 30. november 2009 Belgrad) oli serbia kirjanik, kirjandusloolane ja tõlkija.
Tema tuntuim teos on 1984. aastal ilmunud romaan-leksikon "Хазарски речник" (eesti keeles "Kasaari sõnastik", tõlkinud Jüri Ojamaa, Tallinn: Varrak, 2005). Eesti keeles on ilmunud veel tema romaan "Tuule sisemine pool ehk romaan Herost ja Leandrosest" ("Унутрашња страна ветра или Роман о Хери и Леандру", tõlkinud Maiga Varik, Loomingu Raamatukogu 37–39, 2008).
Ahsan Iqbal

Ahsan Iqbal Chaudhary (urdu keeles احسن اقبال چوہدری‬; sündinud 28. märtsil 1959 Lahores) on Pakistani poliitik. Ta oli 4. augustist 2017 kuni 31. maini 2018 Pakistani siseminister.
Ta on lõpetanud Lahores asuva University of Engineering and Technology.
Dornier Do 335

Dornier Do 335, hüüdnimega "Pfeil" (saksa keeles 'nool'), oli Teise maailmasõja aegne kahe mootoriga Saksa hävituslennuk. Lennukil oli ebatavaline konstruktsioon mootoriga ees ja taga, mis tegi sellest esimese lennu ajaks kõige kiirema õhusõiduki kolbmootoriga lennukite seas.
Ajalugu.
1942. aastal võitis firma Dornier konkursi uudse konstruktsiooniga lennuki ehitamiseks. Do 335 esimene lend toimus 26. oktoobril 1943. Kui ameeriklaste väed hõivasid lennukitehase Oberpfaffenhofenis, oli 13 lennukit Do 335A juba valmis ja 15 lennukit koostamisel.
Lennuki kabiinis oli katapultiste, sihik "Revi"C12/D, raadiokompass FuG 16ZY R/T, raadiojaamad FuG 25a ja FuG 125a.
Septembris 1944 oli formeeritud spetsiaalne väeüksus "Erprobungskommando 335", mille eesmärgiks oli Do 335 katsetamine sõja tingimustes. Väeüksuses olid mitu Do 335A-0 ja võib-olla A-1. Pilootide eesmärk oli taktika väljatöötamine lennuki kasutamiseks püüdurlennukina, kiirpommitajana ("schnellbomber") ja luurelennukina. Jaokomandör oli kapten Alifon Majer.
Mudelid.
Ehitatud:
Do 335 A-0: 10 prototüüplennukit
Do 335 A-1: Ühekohaline püüdurlennuk-pommitaja
Planeeritud:
Do 335 A-2: Ühekohaline püüdurlennuk-pommitaja uue relvasüsteemiga, pikemate tiibadega ja uute mootoritega.
Do 335 A-3: Do 335 A-1 ehitatud ühekohaline luurelennuk
Do 335 A-4: Ühekohaline luurelennuk väiksema kaameraga kui olid A-3
Do 335 A-5: Ühekohaline öine püüdurlennuk, hiljem öine ja halva ilma tingimustes lendav püüdurlennuk DB603L mootoriga
Do 335 A-6: Kahekohaline öine püüdurlennuk
Do 335 A-7: A-6 pikemate tiibadega
Do 335 A-8: A-4 pikemate tiibadega
Do 335 A-9: A-4 pikemate tiibadega, DB603L mootoriga ja konstantse õhurõhuga kabiiniga
Do 335 B-1: Loobuti ehitamisest
Do 335 B-2: Ühekohaline pommitaja, 2 MK 103 tiibadega ja 2 paagiga, kumbki 300 l.
Do 335 B-3: parendatud B-1 pikemate tiibadega
Do 335 B-4: parendatud B-1 pikemate tiibadega ja mootoriga DB603L
Do 335 B-6: öine püüdurlennuk
Do 335 B-12: Kahekohaline treeninglennuk 
Do 435: Do 335 uue disainiga, pikemate tiibadega. On olemas informatsioon, et 1945. aastal oli Do 435 Lowenthalis
Do 535: He 535, Do P254 disain anti üle Heinkelile oktoobris 1944 koos reaktiivmootoriga
Do 635: nimetatakse ka Junkers 635 või Do 335Z
Do P 256: öine püüdurlennuk kahe turboreaktiivmootoriga HeS 011
Säilinud eksemplar.
Tänaseks on säilinud ainult üks eksemplar Do 335 A-0 konstruktsiooninumbriga ("Werknummer") 240102 ja tehase raadiotunnuskoodiga ("Stammkennzeichen") VG+PH. Lennuk ehitati 16. aprillil 1945 Dornieri tehases Oberpfaffenhofenis Baieris ja hõivati liitlasvägede poolt sealsamas 22. aprillil 1945.
Pärast restaureerimist võttis lennuk osa õhušõust Hannoveris Saksamaal 1.–9. mail 1976. Pärast seda paigutati lennuk muuseumisse Münchenis, kus ta oli aastani 1988. Seejärel saadeti lennuk tagasi Silver Hilli Marylandis.
Tehnilised näitajad.
Meeskond: 1
Pikkus: 13,83 m
Kõrgus: 5 m
Tiivaulatus: 13,8 m
Tiivapind: 37,3 m²
Tühimass: 7266 kg
Täismass: 9600 kg
Mootor: 2 × DB-603E 
Relvastus: 1 × 30 mm kahur MK-103 ja 2 × 20 mm kahur MG-151 
Maksimaalne kiirus: 758 km/h
Tegevusraadius: 2050 km
Lennulagi: 11 400 m
Eesti kirikud

"Eesti kirikud" on Muinsuskaitseameti poolt alates 2003. aastast välja antav raamatusari.
"Eesti kirikute" sari on üks kahest Muinsuskaitseameti poolt pühakodade programmi raames kirjastatavast raamatusarjast (teine on "Eesti kirikute sisustus").
Sarjas ilmunud köited (sisuliselt monograafiad) annavad süstemaatilise ülevaate kirikutest ja neis olevatest kunstivaradest. Raamatud on sarnase ülesehitusega: algavad kiriku kihelkonna ja lähima ümbruse ning hoonete ülevaatega; edasi järgneb kirikuhoone põhjalik kirjeldus ja arhitektuuri analüüs. Sellele järgneb kiriku sisustust ja vallasvara tutvustav osa. Eraldi peatutakse kiriku restaureerimisel.
Sarja on kujundanud Ulla Säre.
Ilmumas.
Sarja neljanda köitena on plaanitud välja anda Kaire Toominga, Anu Männa ja Ants Heina sulest "Eesti kirikud IV. Tallinna Oleviste kirik".
Aleksander Käo

Aleksander Käo (7. september 1964 Tallinn – 5. august 2017) oli eesti autosportlane ja rallisõitja.
Ta õppis 1972–1983 Tallinna 21. Keskkoolis ja lõpetas aastal 1990 Tallinna Tehnikaülikooli.
Ta hakkas autosporti harrastama aastal 1977, treenides aastatel 1977–1983 Indrek Vanaselja ja aastatel 1987–1991 Jüri Kuuse juhendamisel. Ta võitis aastal 1980 Nõukogude Liidu meistrivõistlustel kardis klassis Pioneer kulla.
Tuli 1980 ja 1983 kardis ning 1993 autorallis N, A ja E üle 1600 cm3 klassis Eesti meistriks, võitis autorallis mv-tel 1982, 1992, 1999 ja 2000 hõbeda ning 1989, 1995 ja 1998 pronksi. Kuulus 1980–84 Eesti koondisse. Msp (1980). 
Oli 2008–12 SHV Arendused OÜ ja a-st 2010 Nordtenwest OÜ juhatuse liige. 
Isiklikku.
Tema isa oli Vladimir Käo, vend on tootmisjuht Jüri Käo.
Wörgl

Wörgl on linn Austrias Tirooli liidumaal Kufsteini ringkonnas, 511 m kõrgusel merepinnast. Valla pindala on 19,68 km², 1. jaanuaril 2016 elas seal 13 311 inimest. Linn paikneb 20 km piirist Baieriga Saksamaal.
Transport.
Wörgl on tähtis raudteesõlm liinil Innsbruckist Münchenisse ja Austria-sisesel liinil Salzburgi. Selle raudteejaam on 10. detsembrist 2006 määratletud kui "Hauptbahnhof" (saksa: peajaam).
Euroopa tee E641 ühendab Wörgli Salzburgiga, teed E45 ja E60 (Austria autobahn A12) läbivad Wörglit.
Ajalugu.
Teine maailmasõda.
Lähedalasuv Itteri loss oli paigaks ühele viimastest Euroopas ja kõige ebaharilikumale lahingule Teises maailmasõjas. Itteri lossi lahingus võitlesid 5. mail 1945 alistunud Wehrmachti väed, Ameerika Ühendriikide maaväed, Austria vastupanuliikumise võitlejad ja endised Prantsuse poliitvangid 17. Waffen-SS Panzer Grenadieri diviisi vastu. Alistunud Wehrmachti vägede juht major Josef "Sepp" Gangl tapeti lahingus ja on maetud Wörgli linnakalmistule. Üks linnatänav on nimetatud Sepp Gangli järgi.
Wörgli raha.
Wörgl oli Suure depressiooni ajal "Wörgli ime" paik. 
Wörgli omavalitsus sai innustust Silvio Geselli (1862–1930) rahandusteooriast. Kuna probleemiks oli suur tööpuudus, mis omakorda oli suuresti tingitud likviidsuskriisist, siis otsustas tolleaegne linnapea Michael Unterguggenberger võtta kasutusele alternatiivraha, mis sai tuntud kui tempeltähik või "Freigeld".
Projekt algas 5. juulil 1932, kui anti välja "Sertifitseeritud hüvitusarved" ehk 1-, 5- ja 10-šillingised rahatähed, kokku summas 5500 šillingit. See raha jõudis ringelda 416 korda ning sellega toimus tehinguid 2 547 360 šillingi väärtuses. Investeeringute kogumaht kasvas eelmise aastaga võrreldes koguni 219%! 
Eksperimendi tulemuseks oli tööhõive kasv ning see tähendas, et kohalikud projektid, nagu uued majad, veehoidla, suusahüppemägi ja sild, võis kõik ellu viia, trotsides depressiooni ülejäänud riigis. Inflatsioon ja deflatsioon arvati ka eksperimendi kestel olematuks.
Hoolimata suurest huvist eduka projekti vastu, sealhulgas Prantsuse peaminister Édouard Daladier ja majandusteadlane Irving Fisher, peatas Austria Riigipank 1. septembril 1933 "eksperimendi".
2006. aastal paigutati alates raudteejaamast läbi vanalinna verstapostid selle ajaloo näitamiseks.
Davith Haruthjunjan

Davith Haruthjunjan (armeenia keeles Դավիթ Էդոնիսի Հարությունյան; sündinud 5. märtsil 1963 Jerevanis) on Armeenia poliitik, ta kuulub Armeenia Vabariikliku Partei ridadesse. Ta oli aastatel 1998–2007 ja on uuesti 25. maist 2017 Armeenia justiitsminister.
Ta on lõpetanud 1980. aastal Jerevani Polütehnilise Instituudi (õppis arvutustehnika teaduskonnas).
Isiklikku.
Ta on abielus ja tal on kolm last.
Twitch

 
Twitch on otseülekande platvorm, mis kuulub Amazoni tütarettevõttele Twitch Interactive. Keskkonnas tehakse enamasti otseülekandeid videomängude mängimisest ja elektroonilise spordi võistlustest.
Ülekandeid saab vaadata reaalajas ja järelvaatamisega.
Twitchi populaarsus hakkas suuresti kasvama 2013. aasta oktoobris, kui lehekülge külastas 45 miljonit uut kasutajat. 
2014. aasta veebruaris oli lehekülje internetiliikluse tipphetk ning see oli suuruselt neljas veebikeskkond Ameerika Ühendriikides. 
Keskkond sai alguse Justin.tv veebilehest, mis muutis nime Twitch Interactive'iks, et näidata firma sihi muutumist.
Justin.tv pandi kinni 2014. aasta augustis ning samal kuul müüdi firma Amazonile 970 miljoni dollari eest. Hiljem seoti Twitchiga Amazon Prime, et võimaldada leheküljel tellimused ("subscriptions").
Twitch ostis firma Curse, mis tegeles interneti videomängude kogukondade haldamisega. Twitch tutvustas võimalust osta mänge läbi voogedastustes olevate linkide. 
See oli lisatulu voogedastuste tegijatele, kes teenisid iga mängitud videomängu ostu pealt raha.
2015. aastal oli Twitchis 1,5 miljonit levisaadete loojat ja 100 miljonit vaatajat kuus. 2017. aasta kolmandaks kvartaliks oli Twitch suurim videomängude otseülekande platvorm, olles populaarsem kui YouTube Gaming.
2018 veebruaris oli levisaadete loojaid 2 miljonit ja püsikasutajaid 15 miljonit.
Ajalugu.
Aastal 2007 asutasid Justin Kan ja Emmett Shear Justin.tv. Lehekülje sisu oli jagatud mitmesse gruppi. Mängude kategooria oli palju edukam kui ülejäänud ning tõusis kõige populaarsemaks.
2011. aasta juunis otsustas ettevõtte mängude kategooria ümber nimetada, uueks nimeks sai Twitch.tv. 6. juunil 2011. aastal avalikustati beetaversioon.
Investeeringud.
Twitchi ettevõttesse on mitu korda investeeritud riskikapitali: 2012. aastal 15 miljonit dollarit ja aasta hiljem 20 miljonit dollarit.
Konkurents.
Pärast Own3d.tv kinnipanemist 2013. aasta alguses on muutunud Twitch kõige populaarsemaks elektroonilise spordi ülekandjaks. Pärast seda on konkurentsi pakkunud YouTube ja Dailymotion, suurendades mängudega seotud sisu osakaalu, kuid need ei ole olnud nii edukad kui Twitch.
Partnerlus.
2011. aasta juulis käivitas Twitch partnerluse programmi (Partner Program), millega sõlmiti leping 11 000 sisuloojaga.
Partnerlus võimaldab sisuloojatel teenida raha reklaamidega, mida näidati nende kanalil. Partnerlusega tekkis vaatajatel ka võimalus maksta sisuloojatele 4,99 dollarit kuus, mille eest saab ta kasutada unikaalseid emotikone ja vestluse privileege.
Twitch saab endale 2,50 dollarit iga 4,99-dollarise tellimuse pealt ja partnerlusega sisuloojad saavad ülejäänud 2,49 dollarit.
2017.aasta aprillis avalikustas Twitch liikmeprogrammi (Affiliate Program), mis võimaldab ka väiksematel kanalitel raha teenida. Enne seda pidi kanalil olema vähemalt 500 püsivat vaatajat ja järjepidev graafik.
Heategevus.
Twitchi sisuloojad kannavad tihti üle heategevusele suunatud rahakogumisüritusi. 2013. aastal kandis lehekülg üle üritust, mis kogus annetustena heategevusele üle 8 miljoni dollari. Aastaks 2017 on lehekülg aidanud heategevusele koguda üle 75 miljonit dollari.